text: Gemmer sommervarmen i jorden
  29 maj 2012 kl. 12.06
  I Brædstrup har man i mange år været førende inden for vedvarende energi - både med solfangere og solceller. I dag blev Danmarks første underjordiske varmelager så indviet i det midtjyske.
  Brædstrup Totalenergianlæg får i fremtiden mulighed for at gemme overskydende varme fra det store solfanger-anlæg nede i jorden. 
  Her er lange slanger ført 45 meter ned i jorden. Og her kan varmen, som er produceret om sommeren, hentes op igen til vinter, når der er brug for den. 
  Energi- og klimaminister Martin Lidegaard deltageer i indvielsen sammen med borgmester Peter Sørensen, Horsens Kommune.
  